《临寂偈》
宋代·释若愚

本自无家可得归，云边有路许谁知。
溪光摇落西山月，正是仙潭梦断时。
室里千花罗网，梦中七宝莲池。
踏得西归路稳，更无一点狐疑。

作者简介：释若愚（一○五五～一一二六），俗姓马，字谷老，海盐（一作德清，今同属浙江）人。从辨才净法师学，苏轼曾称许其诗。久居龙井，三十年中多与诗人交往。钦宗靖康元年卒，年七十二。有《馀尘集》，已佚。事见《吴兴诗存》二集卷一四，《新续高僧传》四集卷四二有传。今录诗二首。